VENDIM
Nr. 531, datë 25.7.2019

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR “STUDIM-PROJEKTIM, MASA INXHINIERIKE BUZUQ-ÇOROVODË”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 99/2018 “Për buxhetin e vitit 2019”, me propozimin e ministrit të Infrastrukturës dhe Energjisë, Këshilli i Ministrave
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Studim-projektim, masa inxhinierike Buzuq-Çorovodë”.
2. Shpronësimi bëhet në favor të Autoriteti Rrugor Shqiptar (ARRSH).
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë e llojit “truall”, “mur rrethues” dhe “kultura bujqësore”, me një vlerë të përgjithshme prej 1 422 145.31 (një milion e katërqind e njëzet e dy mijë e njëqind e dyzet e pesë pikë tridhjetë e një) lekësh.  
4. Vlera e përgjithshme e shpronësimit, prej 1 422 145.31 (një milion e katërqind e njëzet e dy mijë e njëqind e dyzet e pesë pikë tridhjetë e një) lekësh, të përballohet nga buxheti i miratuar për vitin 2019, për Autoritetin Rrugor Shqiptar.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga fondet e Autoritetit Rrugor Shqiptar.
6. Shpronësimi të fillojë menjëherë pas botimit të këtij vendimi në Fletoren Zyrtare dhe të përfundojë tre muaj pas datës së hyrjes në fuqi të tij. 
7. Pronarët e pasqyruar në tabelën, që i bashkëlidhet këtij vendimi, të kompensohen, për efekt shpronësimi, pas heqjes së masës së sekuestros konservative dhe pasi të kenë paraqitur certifikatën e pronësisë, kartelën e pasurisë, si dhe hartën treguese të regjistrimit pranë Autoritetit Rrugor Shqiptar. 
8. Afati i përfundimit të punimeve të jetë në përputhje me afatet e parashikuara nga ARRSH-ja. 
9. Agjencia Shtetërore e Kadastrës, brenda 30 ditëve nga data e miratimit të këtij vendimi, në bashkëpunim me Autoritetin Rrugor Shqiptar, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar dhe të bëjnë kalimin e pronësisë, për pasuritë e shpronësuara në favor të shtetit, Autoritetit Rrugor Shqiptar. 
10. Agjencia Shtetërore e Kadastrës, të pezullojë të gjitha transaksionet me pasuritë e shpronësuara, deri në momentin kur do të realizohet procesi i hedhjes së gjurmës së projektit mbi hartën kadastrale dhe kalimi i pronësisë në favor të shtetit, Autoritetit Rrugor Shqiptar, për pasuritë e shpronësuara. 
11. Ngarkohen Ministria e Infrastrukturës dhe Energjisë, Agjencia Shtetërore e Kadastrës dhe Autoriteti Rrugor Shqiptar për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 


KRYEMINISTËR
Edi Rama

	LISTA E PRONARËVE QË SHPRONËSOHEN NË SEGMENTIN RRUGOR
“STUDIM-PROJEKTIM MASA INXHINERIKE NË AKSIN BUZUQ-ÇOROVODË”
[bookmark: _GoBack]Për ndërtimet vlerësimi është bërë sipas VKM-së nr. 138, datë 23.8.2000, i ndryshuar.
Çmimi për pasurinë truall sipas vendimit nr. 89, datë 3.2.2016;
Udhëzimit nr. 1, datë 5.10.2000, “Për kriteret teknike të përllogaritjes së vlerës së drufrutorve”.

	Nr.

	Atësia
	Mbiemri
	Zona Kadastrale
	Numri i pasurisë 
	 
	 
	 
	 
	OBJEKT

	Sip.
	 
	  TOKË TRUALL
	 
	Murë Rrethues
	Vlera e kult.
	VLERA
	

	
	
	
	
	
	
	totale
	Sipërfaqja
	Çmimi
	Vlera
	Vlera sipas
	bujq. dhe  dru
	TOTALE
	

	
	
	
	
	
	
	m2
	shpron. m2
	(lekë/m2)
	lekë
	preventivit
	frutorët (lekë)
	(lekë)
	

	1
	Bardhyl
	Shefki
	Aliçka
	2739
	196/1
	6997
	212
	198
	41976
	699912.67
	58000
	799888.67
	Sekuestro Konservative

	2
	Sokol 
	Muharrem
	Bregu
	2739
	196/2
	7083
	246
	198
	48708
	564548.64
	9000
	622256.64
	Sekuestro Konservative

	SHUMA  TOTALE
	 
	 
	 
	458
	 
	90684
	1264461.31
	67000
	1422145.31
	 





